turjo4nis/wikipedia-bn-dump-20250701 huggingface dataset:
পিটার সিলার

পিটার মারিনাস সিলার (জন্ম: ২ জুলাই ১৯৮৭) স্খিডাম এলাকায় জন্মগ্রহণকারী নেদারল্যান্ডসের আন্তর্জাতিক ক্রিকেটার। তিনি নেদারল্যান্ডস জাতীয় দলের অন্যতম সদস্য। দলে তিনি মূলতঃ ডানহাতি ব্যাটসম্যান হিসেবে খেলে থাকেন। পাশাপাশি বামহাতে অর্থোডক্স বোলিংয়ে পারদর্শিতা দেখিয়েছেন পিটার সিলার। নেদারল্যান্ডসের পক্ষে অনূর্ধ্ব-১৫, ১৭ ও ১৯ পর্যায়ের ক্রিকেটে অংশ নেয়ার পর ৩ মে, ২০০৫ তারিখে সিএন্ডজি ট্রফি প্রতিযোগিতায় ওয়ারউইকশায়ারের বিপক্ষে তার অভিষেক ঘটে। ঐ বছরই তিনি আইসিসি ট্রফি প্রতিযোগিতায় অংশ নেন। ৬ জুলাই, ২০০৬ তারিখে শ্রীলঙ্কার বিপক্ষে একদিনের আন্তর্জাতিকে তার অভিষেক হয়। দুই বছর পর টুয়েন্টি২০ ক্রিকেটে অভিষেক ঘটান তিনি।

খেলোয়াড়ী জীবন 
আয়ারল্যান্ডে অনুষ্ঠিত ২০০৮ সালের আইসিসি বিশ্ব টুয়েন্টি২০ বাছাইপর্ব প্রতিযোগিতায় কেনিয়ার বিপক্ষে সিলার-সহ মোট নয়জন খেলোয়াড়ের টুয়েন্টি২০ আন্তর্জাতিকে অভিষেক হয়। ঐ খেলায় সিলার ৫৯ রান দিয়ে ২ উইকেট দখল করেন। কিন্তু বৃষ্টির কারণে উভয় দলের মাঝে শিরোপা ভাগাভাগি করে দেয়া হয়। এরফলে ৬-দলের অংশগ্রহণে অনুষ্ঠিত ঐ প্রতিযোগিতার চারদলের একটি হিসেবে ডাচ দল ইংল্যান্ডে অনুষ্ঠিত ২০০৯ সালের আইসিসি বিশ্ব টুয়েন্টি২০ খেলায় অংশগ্রহণের সুযোগ পায়।

এপ্রিল, ২০০৯ সালে ক্রিকেট বিশ্বকাপের বাছাইপর্বে অন্যতম সফলতম দলের মর্যাদা লাভ করে ও বিশ্বকাপে খেলার সুযোগ পায় তার দল। প্রতিযোগিতায় তিনি পঞ্চাশের অধিক গড়ে রান দিয়ে আট খেলায় সাত উইকেট লাভ করেন। জুনে ইংল্যান্ডে অনুষ্ঠিত আইসিসি বিশ্ব টুয়েন্টি২০ প্রতিযোগিতায় দলের সদস্য মনোনীত হন তিনি। দলটি প্রথম রাউন্ডের বাঁধা অতিক্রমণ লাভে সক্ষমতা না দেখালেও প্রতিযোগিতার উদ্বোধনী খেলায় ইংল্যান্ডকে হারিয়ে চমক দেখায়। অধিনায়ক জারোয়েন স্মিতস মন্তব্য করেন যে, সন্দেহ নেই যে ডাচ ক্রিকেটের ইতিহাসে সর্বাপেক্ষা স্মরণীয় দিন। ঐ প্রতিযোগিতায় দুই খেলায় ৬৯ রান দিয়ে তিনি তিন উইকেট পান।

তথ্যসূত্র

আরও দেখুন 
 টম কুপার
 ২০১৬ আইসিসি বিশ্ব টুয়েন্টি২০
 নেদারল্যান্ডস জাতীয় ক্রিকেট দল

বহিঃসংযোগ 
CricketArchive profile
Cricinfo profile

ওলন্দাজ ক্রিকেটার
১৯৮৭-এ জন্ম
জীবিত ব্যক্তি
নেদারল্যান্ডসের একদিনের আন্তর্জাতিক ক্রিকেটার
২০১১ ক্রিকেট বিশ্বকাপের ক্রিকেটার
নেদারল্যান্ডসের টুয়েন্টি২০ আন্তর্জাতিক ক্রিকেটার
ওলন্দাজ ক্রিকেট অধিনায়ক
নাসির জং

মীর আহমেদ আলি খান সিদ্দিকি ছিলেন প্রথম আসাফ জাহর পুত্র। তিনি ১৭১২ সালের ২৬ ফেব্রুয়ারি জন্মগ্রহণ করেছেন। ১৭৪৮ সালে তিনি তার পিতার উত্তরসুরি হিসেবে হায়দ্রাবাদ রাজ্যের নিজাম হন। তিনি হুমায়ুন জাহ, নিজামউদ্দৌলা, নওয়াব মীর আহমেদ আলি খান সিদ্দিকি বাহাদুর, নাসির জং, দক্ষিণাত্যের নওয়াব সুবাদার উপাধি গ্রহণ করেছিলেন। তিনি নাসির জং বলে বেশি পরিচিত।

মুঘল সম্রাট মুহাম্মদ শাহ তাকে নাসির জং উপাধি দিয়েছিলেন। পরবর্তী মুঘল সম্রাট আহমেদ শাহ বাহাদুর তাকে দক্ষিণাত্যের সুবাদার হিসেবে নিয়োগ দেন এবং নাসিরউদ্দৌলা উপাধি দেন।

ক্ষমতায় উত্থান
নাসির জং ১৭৪৮ সাল থেকে ১৭৫০ সাল পর্যন্ত হায়দ্রাবাদ রাজ্য শাসন করেছেন। পিতার মৃত্যুর পর তিনি ক্ষমতাপ্রাপ্ত হন।

দ্বিতীয় কর্ণাটক যুদ্ধ

নিজামের মৃত্যুর পর নাসির জং ও নিজামের দৌহিত্র মুজাফফর জঙের মধ্যে উত্তরাধিকার নিয়ে লড়াই শুরু হয়। এসময় চান্দা সাহিব বলে পরিচিত হুসাইন দোস্ত খান মুজাফফর জঙের সাথে মিত্রতা স্থাপন করেন এবং আর্কোটের নবাব আনোয়ারউদ্দিন মুহাম্মদ খানের বিরুদ্ধে ষড়যন্ত্র শুরু করেন। চান্দা সাহিব নিজে কর্ণাটকের নবাব হতে চাইছিলেন।

ইউরোপীয়রা এসময় দক্ষিণাত্য ও কর্ণাটকের বিষয়াদিতে সরাসরি জড়িয়ে পড়ে। এর ফলে ইউরোপে দুই পক্ষের মধ্যে শান্তি বজায় থাকলেও ব্রিটিশ ইস্ট ইন্ডিয়া কোম্পানি ও ফরাসি ইস্ট ইন্ডিয়া কোম্পানির মধ্যে দ্বিতীয় কর্ণাটক যুদ্ধ সংঘটিত হয়।

ফরাসিরা চান্দা সাহিব ও মুজাফফর জঙের পক্ষাবলম্বন করে। শীঘ্রই যুক্তরাজ্য হস্তক্ষেপ করে। ফরাসিদের প্রভাব খর্ব করার জন্য তারা নাসির জং এবং মৃত নবাব আনোয়ারউদ্দিন মুহাম্মদ খানের পুত্র মুহাম্মদ আলি খান ওয়ালাজাহকে সমর্থন দেয়। নবাব আনোয়ারউদ্দিন ১৭৪৯ সালে আম্বুরের যুদ্ধে নিহত হয়েছিলেন।
	
প্রাথমিকভাবে ফরাসিরা সফল হয়। তারা তাদের প্রতিপক্ষদের পরাজিত ও হত্যা করে নিজ সমর্থকদের ক্ষমতায় বসতে সহায়তা করে। ১৭৫০ সালের ১৬ ডিসেম্বর তাদের প্রতিপক্ষ নাসির জং কাডাপার নবাব হিম্মত খানের হাতে নিহত হন। তাকে খুলাদাবাদে সাইয়িদ বুরহানউদ্দিনের মাজারে দাফন করা হয়। এরপর মুজাফফর জং হায়দ্রাবাদের নিজাম হন।

পরবর্তীতে ১৭৫১ সালে ইংরেজরা রবার্ট ক্লাইভের নেতৃত্বে আর্কো‌ট দখল করে। ১৭৫৪-৫৫ সালে স্বাক্ষরিত পন্ডিচেরির চুক্তির মাধ্যমে যুদ্ধ সমাপ্ত হয়। মুহাম্মদ আলি খান ওয়ালাজাহ কর্ণাটকের নবাব হিসেবে স্বীকৃতি পান। ফরাসি অধিনায়ক জোসেফ ফ্রাঙ্কোস ডুপ্লেইক্সকে ফ্রান্স ফিরে যেতে বলা হয়। ফরাসি ইস্ট ইন্ডিয়া কোম্পানির পরিচালকরা ডুপ্লেইক্সের রাজনৈতিক উচ্চাকাঙ্ক্ষা নিয়ে অসন্তুষ্ট ছিলেন। এ কারণে তাদের আর্থিক ক্ষয়ক্ষতি হয়েছিল। ১৭৫৪ সালে গোডেহু তার স্থলাভিষিক্ত হন।

পদসমূহ
আওরঙ্গবাদের সুবাদার ১৭৪৫–১৭৪৬
নিজাম

তথ্যসূত্র

বহিঃসংযোগ
Brief biography
Hyderabad's history

মুঘল অভিজাত
১৭১২-এ জন্ম
১৭৫০-এ মৃত্যু
ভারতীয় মুসলিম
হায়দ্রাবাদের নিজাম
বুরহানপুরের ব্যক্তিত্ব
হায়দ্রাবাদ রাজ্য
১৮শ শতাব্দীর ভারতীয় মুসলিম
মুবাহ

'মুবাহ' (আরবী: مباح) একটি ইসলামি আরবি শব্দ, যার মাধ্যমে এমন সকল কাজকে বোঝানো হয় যেগুলো সম্পর্কে ইসলামে আদেশ বা নিষেধ কোনটাই করা হয়নি এবং যে সকল বিষয়ে ধর্ম নিরপেক্ষ অবস্থান নিয়েছে। ইসলামি আইনশাস্ত্র অনুসারে কোন কিছু বৈধ(আহকাম) হিসেবে গণ্য হবার জন্য এটি একটি মাপকাঠি।

এই শব্দটি প্রায়ই হালালের সমর্থক শব্দ হিসেবে ব্যবহৃত হয়। যদিও কিছু ওলামাবৃন্দ (ইসলামি আলেম) শব্দ দুটির মধ্যে পার্থক্য নিরূপণ করেন।  মুজাম আল মুস্তালাহাত এর মতে, "হালাল শব্দটি সে সকল বিষয়ের ক্ষেত্রে ব্যবহৃত হবে যেসব কর্মকাণ্ডের বিরুদ্ধে সুস্পষ্ট কোন নিষেধাজ্ঞা নেই, অপরদিকে মুবাহ এর ক্ষেত্রে নিজস্ব পছন্দের সুযোগ দেয়া হয়েছে।"

তথ্যসূত্র 

শরিয়াহ-তে আরবি শব্দ ও বাক্যাংশ
আরবি শব্দ ও বাক্যাংশ
ইসলামি আইনের পরিভাষা
ইসলামি পরিভাষা
অ্যাডাম জাম্পা

অ্যাডাম জাম্পা (জন্ম: ৩১ মার্চ, ১৯৯২) নিউ সাউথ ওয়েলসের শেলহার্বার এলাকায় জন্মগ্রহণকারী অস্ট্রেলিয়ার বিশিষ্ট আন্তর্জাতিক ক্রিকেটার। অস্ট্রেলিয়া ক্রিকেটর দলের অন্যতম সদস্য তিনি। দলে তিনি মূলতঃ লেগ স্পিন বোলিং করে থাকেন। পাশাপাশি ডানহাতে ব্যাট করেন। ঘরোয়া ক্রিকেটে দক্ষিণ অস্ট্রেলিয়া, মেলবোর্ন স্টার্স ও রাইজিং পুনে সুপারজায়েন্টস দলের প্রতিনিধিত্ব করছেন। ২০১২-১৩ মৌসুমে প্রথম-শ্রেণীর ক্রিকেটে নিউ সাউথ ওয়েলসের সদস্যরূপে শেফিল্ড শিল্ডে কুইন্সল্যান্ডের বিপক্ষে অভিষেক ঘটে তার।

৬ ফেব্রুয়ারি, ২০১৬ তারিখে চ্যাপেল-হেডলি ট্রফি সিরিজের দ্বিতীয় খেলায় নিউজিল্যান্ডের বিপক্ষে তার একদিনের আন্তর্জাতিকে অভিষেক ঘটে। ২০১৬ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ক্রিকেট অস্ট্রেলিয়া কর্তৃপক্ষ ৯ ফেব্রুয়ারি, ২০১৬ তারিখে অস্ট্রেলিয়া দলের সদস্যদের তালিকা প্রকাশ করে। স্টিভ স্মিথের নেতৃত্বাধীন দলে তিনিও অন্যতম সদস্য মনোনীত হন।

খেলোয়াড়ী জীবন

দিল্লি ৩/৪৬ 
২০১৮-১৯ অস্ট্রেলিয়া ক্রিকেট দলের ভারত সফর এ দিল্লি একদিবসীয়তে তিনি ৩টি উইকেট নেন । তার একটি উইকেট রোহিত শর্মা-র। ম্যাচটি ছিল সিরিজ নির্ণায়ক। সিরিজে অস্ট্রেলিয়ার তৃতীয় জয়টি আসে এই ম্যাচে। গোটা সিরিজ অস্ট্রেলিয়া জেতে ৩-২ ব্যাবধানে। তিনি ২০২১ খ্রিষ্টাব্দে বাংলাদেশের বিরুদ্ধে অস্ট্রেলিয়ায় টি২০ খেলায় ম‍্যান অব দ‍্যা ম‍্যাচ নির্বাচিত হন।

তথ্যসূত্র

আরও দেখুন 
 ব্র্যাড হজ
 অস্ট্রেলিয়া জাতীয় ক্রিকেট দল
 ২০১৬ আইসিসি বিশ্ব টুয়েন্টি২০

বহিঃসংযোগ 
 
 

অস্ট্রেলীয় ক্রিকেটার
১৯৯২-এ জন্ম
জীবিত ব্যক্তি
অস্ট্রেলিয়ার একদিনের আন্তর্জাতিক ক্রিকেটার
নিউ সাউথ ওয়েলসের ক্রিকেটার
দক্ষিণ অস্ট্রেলিয়ার ক্রিকেটার
অ্যাডিলেড স্ট্রাইকার্সের ক্রিকেটার
সিডনি থান্ডারের ক্রিকেটার
২০১৯ ক্রিকেট বিশ্বকাপের ক্রিকেটার
অস্ট্রেলিয়ার টুয়েন্টি২০ আন্তর্জাতিক ক্রিকেটার
পোলীয় বংশোদ্ভূত অস্ট্রেলীয় ব্যক্তি
নিউ সাউথ ওয়েলস থেকে আগত ক্রিকেটার
গায়ানা আমাজন ওয়ারিয়র্সের ক্রিকেটার
রাইজিং পুণে সুপারজায়ান্টের ক্রিকেটার
এসেক্সের ক্রিকেটার
মেলবোর্ন স্টার্সের ক্রিকেটার
রয়্যাল চ্যালেঞ্জার্স ব্যাঙ্গালোরের ক্রিকেটার
২০২৩ ক্রিকেট বিশ্বকাপের ক্রিকেটার
রাজস্থান রয়্যালসের ক্রিকেটার
মেলবোর্ন রেনেগেডসের ক্রিকেটার
২১শ শতাব্দীর অস্ট্রেলীয় পুরুষ ক্রীড়াবিদ
সানরাইজার্স হায়দ্রাবাদের ক্রিকেটার
রুপাটাডিন

রুপাটাডিন () হচ্ছে একটি দ্বিতীয় প্রজন্মের এন্টিহিস্টামিন ও প্লেটলেট-এক্টিভেটিং ফ্যাক্টর (PAF) অ্যান্টাগনিস্ট যা অ্যালার্জির চিকিৎসায় ব্যবহার করা হয়। এটি আবিষ্কার ও উদ্ভাবন করে J. Uriach y Cia, S. A.  এটি বাজারে রুপা, রুপাট্রল, রুপামিন, রুপিন, প্রভৃতি নামে পাওয়া যায়। এর অন্যতম সুবিধা হলো এটি খেলে প্রথম প্রজন্মের এন্টিহিস্টামিনের মত ঝিমুনি করে না।

ব্যবহার 
রুপাটাডিন ফিউমারেট অ্যালার্জিক রাইনাইটিস (সর্দি) ও ক্রনিক আর্টকেরিয়ার চিকিৎসায় ব্যবহারের জন্য অনুমতি প্রাপ্ত। এটি ১২ বছরের বেশি বয়সী শিশু ও প্রাপ্ত বয়স্কদের ক্ষেত্রে ব্যবহার করা হয়। এর নির্ধারিত ডোজ হচ্ছে দৈনিক ১০ মি.গ্রা. ট্যাবলেট মুখে খেতে হবে।

পার্শ্বপ্রতিক্রিয়া 
এর প্রধান পার্শ্বপ্রতিক্রিয়াসমুহ হচ্ছে তন্দ্রাচ্ছন্নতা, মাথাব্যথা, ক্লান্তি,অসুস্থতা বোধ, বমি বমি লাগা, এছাড়াও ক্ষুধা বেড়ে যাওয়া, জয়েন্ট ও মাংসপেশিতে ব্যথা হতে পারে।

কার্যপদ্ধতি 
রুপাটাডিন একটি দ্বিতীয় প্রজন্মের দীর্ঘক্ষণ ক্রিয়াশীল হিস্টামিন অ্যান্টাগনিস্ট যা নির্দিষ্টভাবে প্রান্তীয় H1 রিসেপ্টরকে বন্ধ করে। এছাড়া এটি প্লেটলেট এক্টিভেটিং ফ্যাক্টরের রিসেপ্টরের বিরুদ্ধেও কাজ করতে পারে। 

রুপাটাডিন অ্যালার্জির বিরুদ্ধে কাজ করে যেমন এটি মাস্ট কোষের ভাঙ্গনে বাঁধা দেয় ফলে মাস্ট কোষ থেকে সাইটোকাইনস বিশেষত টিউমার নেক্রসিস ফ্যাক্টর (TNF), হিস্টামিন প্রভৃতি বের হতে পারেনা।

ফার্মাকোকাইনেটিক্স 
রুপাটাডিনের কতিপয় সক্রিয় মেটাবোলাইট রয়েছে যেমন ডেসলোরাটাডিন, ৩- হাইড্রক্সিডেসলোরাটাডিন, ৫-হাইড্রক্সিডেসলোরাটাডিন, ৬-হাইড্রক্সিডেসলোরাটাডিন। বিভিন্ন গবেষণায় দেখা গেছে এই ওষুধ খুব দ্রুত কাজ করতে সক্ষম এবং দীর্ঘদিন ব্যবহারেও নিরাপদ।

সতর্কতা 
গর্ভাবস্থা, ১২ বছরের নিচের বাচ্চা, লিভার ও কিডনিজনিত রোগে আক্রান্তদের ক্ষেত্রে এই ওষুধ ব্যবহারে সতর্কতা অবলম্বন করতে হবে।

ওষুধের মিথষ্ক্রিয়া 
CYP3A4 এঞ্জাইমকে বাধাপ্রদানকারীরা রুপাটাডিন এর বিপাক কমিয়ে দেয়। তাই রুপাটাডিন এর চিকিৎসা নেওয়ার সময় , ঠিক একি সময়ে CYP3A4 এঞ্জাইম বাধাদানকারী ওষুধ নেওয়া থেকে সতর্ক থাকুন।

ইতিহাস        
J. Uriach y Cia, S. A. নামক একটি স্পেনীয় কোম্পানি প্রথমবারের মত ২০০৩ সালে রুপাফিন নামে এটি বাজারে আনে।

তথ্যসূত্র 

এন্টিহিস্টামিন
ফার্মাকোলজি
পাইপেরিডিন
এইচ১ রিসেপ্টর অ্যান্টাগনিস্ট
মুজাফফর জং

মুহিউদ্দিন মুজাফফর জং হিদায়াত (; মৃত্যু ১৩ ফেব্রুয়ারি ১৭৫১) ছিলেন হায়দ্রাবাদের নিজাম। ১৭৫০ সাল থেকে শুরু করে ১৭৫১ সালে যুদ্ধে নিহত হওয়ার আগ পর্যন্ত তিনি নিজামের পদে ছিলেন। তার আনুষ্ঠানিক নাম ছিল নওয়াব হিদায়াত মুহিউদ্দিন সাদউল্লাহ খান বাহাদুর, মুজাফফর জং, দক্ষিণাত্যের নওয়াব সুবাদার। তিনি মুজাফফর জং নামে বেশি পরিচিত।

জন্ম
মুজাফফর জঙের পিতা নবাব তালিব মুহিউদ্দিন মুতাওয়াসসিল খান বাহাদুর ছিলেন বিজাপুরের নায়েব সুবাদার এবং মা খাইরুন্নিসা ছিলেন প্রথম আসাফ জাহর কন্যা।

শাসনকাল
প্রাথমিকভাবে তিনি ৩,০০০ জাট ও ২,০০০ সওয়ারের মনসব পান। পরে বিজাপুরে নিয়োগের সময় এই মনসব বৃদ্ধি করে ৪,০০০ জাট করা হয়। তার পিতার মৃত্যুর পর তিনি বিজাপুরের সুবাদার হন। ১৭৪৮ সালে তার নানা প্রথম আসাফ জাহ মারা যাওয়ার পর তিনি তার মামা নাসির জঙের বদলে ক্ষমতা লাভের জন্য প্রচেষ্টা চালান। এর ফলে ভারতীয় অভ্যন্তরীণ রাজনীতিকে কেন্দ্র করে ইউরোপীয়দের প্রথম বড় আকারের সংঘর্ষ হয়। মুজাফফর জং চান্দা সাহিব ও ফরাসিদের সাথে মিত্রতা করেন। অন্যদিকে নাসির জঙের সাথে মুহাম্মদ আলি খান ওয়ালাজাহ ও ব্রিটিশদের সাথে মিত্রতা করেন। এসব ঘটনা প্রবাহের পর দ্বিতীয় কর্ণাটক যুদ্ধ সংঘটিত হয়। ১৭৫০ সালে ভিলিয়ানপুরের যুদ্ধের পর তিনি বন্দী হয়েছিলেন। কিন্তু নাসির জঙের হত্যাকাণ্ডের পর তিনি মুক্তি পান এবং নিজামের পদ গ্রহণ করেন। তিনি ফরাসিদের অঞ্চল বরাদ্দ দেন এবং জোসেফ ডুপ্লিক্সকে উপাধি প্রদান করেন। কিন্তু তার আফগান মিত্ররা অনুরূপ ব্যবহার পায়নি। দ্বন্দ্বের ফলে দুই পক্ষের মধ্যে লাক্কিরেড্ডিপল্লির যুদ্ধ সংঘটিত হয়। এই যুদ্ধে কুর্নুলের নবাবের বর্শা‌র আঘাতে তিনি নিহত হন।

কুর্নু‌ল ও সাবানুরের নবাবও এতে নিহত হন। এই জটিল পরিস্থিতিতে ফরাসি কমান্ডার দা বাসি সালাবাত জংকে নিজাম হিসেবে বসানোর সিদ্ধান নেন।

পরিবার
মুজাফফর জঙের একমাত্র পুত্র ছিলেন নবাব মুহাম্মদ সাদউদ্দিন খান বাহাদুর। তিনি ১৭৫১ সালে বিজাপুরের সুবাদার হয়েছিলেন। পরে তিনি গুটিবসন্তে মারা যান।

অধিকৃত পদ
বিজাপুরের সুবাদার

আরও দেখুন
হায়দ্রাবাদ রাজ্য
নিজাম

বহিঃসংযোগ
Brief biography

তথ্যসূত্র

মুঘল অভিজাত
১৭৫১-এ মৃত্যু
ভারতীয় রাজশাসক
ভারতীয় মুসলিম
হায়দ্রাবাদের নিজাম
ফরাসি ভারত
মুঘল সাম্রাজ্য
জন্মের সাল অজানা
১৮শ শতাব্দীর ভারতীয় মুসলিম
পাণ্ডব নদী

পাণ্ডব নদী  বাংলাদেশের দক্ষিণ-পশ্চিমাঞ্চলের বরিশাল ও  পটুয়াখালী জেলার একটি নদী।  নদীটির দৈর্ঘ্য ২৯ কিলোমিটার, গড় প্রস্থ ১৫৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পাণ্ডব নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫২। বর্তমানে এই ছোট্ট নদীতে পেয়ারপুর নামক স্থানে একটি ব্রিজ হওয়ায় নদীর নাব্যতা কমে গিয়ে দুই পাশে চর পড়ে গিয়ে নদীটি এখন অনেক ছোট হয়ে গেছে।

প্রবাহ
পাণ্ডব নদীটি বরিশাল জেলার বাকেরগঞ্জ উপজেলার গারুড়িয়া ও দুুুধল ইউনিয়ন এলাকায় প্রবহমান নেহালগঞ্জ-রঙমাটিয়া নদী হতে উৎপত্তি লাভ করেছে। অতঃপর এই নদীর জলধারা  কবাই, কলসকাঠী  ইউনিয়ন অতিক্রম করে বুড়িশ্বর-পায়রা নদীতে নিপতিত হয়েছে। নদীটির উজানের তুলনায় ভাটির দিক অধিক প্রশস্ত। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা
 বাংলাদেশের বড় নদীসমূহ

তথ্যসূত্র

বরিশাল জেলার নদী
পটুয়াখালী জেলার নদী
বাকেরগঞ্জ উপজেলা
দুমকি উপজেলা
পানগুছি নদী

পানগুছি নদী  বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ২৪ কিলোমিটার, গড় প্রস্থ ০১ কিলোমিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পানগুছি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৩।

প্রবাহ
পানগুছি নদীটি বাগেরহাট জেলার মোরেলগঞ্জ উপজেলার খাউলিয়া ইউনিয়নের কুমারখালী এলাকায় প্রবহমান বলেশ্বর নদ হতে উৎপত্তি লাভ করেছে। অতঃপর এই নদীর জলধারা হোগলাবুনিয়া, মোড়েলগঞ্জ সদর, বলইবুনিয়া,বারইখালী,পুটিখালি,পঞ্চকরন, বহরবুনিয়া অতিক্রম করে একই জেলার ঘষিয়াখালি ও দরাটানা নদীর মোহনায় নিপতিত হয়েছে। নদীটির উজানের অংশ বর্তমানে বাকে বাকে পলিজমে চর জেগে উঠেছে প্রায়। নদীটির ভাটিতে এখনও নদী ভাঙ্গন অব্যাহত আছে। নদীটি জোয়ার ভাটার প্রবাহে প্রবাহিত।

আ

তথ্যসূত্র
পানিঃ- লবণাক্ত 

বাগেরহাট জেলার নদী
মোড়েলগঞ্জ উপজেলা
কচুয়া উপজেলা, বাগেরহাট
পালং নদী

পালং নদী  বাংলাদেশের দক্ষিণ-পশ্চিমাঞ্চলের শরীয়তপুর ও  মাদারীপুর জেলার একটি নদী।  নদীটির দৈর্ঘ্য ৪০ কিলোমিটার, গড় প্রস্থ ৪৮ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক পালং নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৪।

প্রবাহ
পালং নদীটি শরীয়তপুর জেলার জাজিরা উপজেলার জয়নগর ইউনিয়ন এলাকায় প্রবহমান আড়িয়াল খাঁ নদ হতে উৎপত্তি লাভ করেছে। অতঃপর এই নদীর জলধারা মাদারীপুর জেলার মাদারীপুর সদর উপজেলার জয়নগর ইউনিয়ন পর্যন্ত প্রবাহিত হয়ে আড়িয়াল খাঁ নদীতে নিপতিত হয়েছে। নদীটি বর্তমানে অনেকটা শুকিয়ে গেছে। নদীটির সীমিত পরিসর জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

শরীয়তপুর জেলার নদী
মাদারীপুর জেলার নদী
মাদারীপুর সদর উপজেলা
শরীয়তপুর সদর উপজেলা
নড়িয়া উপজেলা
জাজিরা উপজেলা
কালকিনি উপজেলা
শানেরহাট ইউনিয়ন

শানেরহাট বাংলাদেশের রংপুর বিভাগের রংপুর জেলার পীরগঞ্জ উপজেলার অন্তর্গত একটি ইউনিয়ন। ইউনিয়নটির পুরো নাম ১০ নং শানেরহাট ইউনিয়ন।

অবস্থান 
রংপুর জেলা হতে ৩৫ কি.মি.  দক্ষিণ দিকে অবস্থিত। পীরগঞ্জ উপজেলা হতে ১১ কি.মি. উত্তর-পূর্ব দিকে অবস্থিত। ১০নং শানেরহাট ইউনিয়নের উত্তরে মিঠাপুকুর উপজেলা, দক্ষিণে ১২নং মিঠিপুর ইউনিয়ন, ৯নং পীরগঞ্জ ইউনিয়ন, পূর্বে ১১নং পাঁচগাছী ইউনিয়ন, পশ্চিম দিকে ৩নং বড়দরগাহ্ ইউনিয়ন অবস্থিত।

প্রশাসনিক এলাকা
শানেরহাট ইউনিয়নের অধীনে মোট ১৭টি মৌজা ও ১৭টি গ্রাম আছে।
শানেরহাট ইউনিয়নের গ্রামসমূহ—
 রায়তী সাদুল্লাপুর
 পার্বতীপুর
 দামোদরপুর
 খোলাহাটী
 দিগদারী
 ঘোষপুর
 মেষ্টা
 হরিরাম সাহাপুর
 রাউৎপাড়া
 পালানু সাহাপুর
 পবন পাড়া
 ধল্লাকান্দি
 কাজির পাড়া
 ছোট পাহাড়পুর
 প্রথম ডাঙ্গা
 খামার সাদুল্লাপুর
 বড় পাহাড়পুর

জনসংখ্যার উপাত্ত 
শানেরহাট ইউনিয়নের মোট জনসংখ্যা ২৭০২৮ জন (প্রায়) (২০১১ সালের আদমশুমারি অনুযায়ী)।

শিক্ষা 
২০০১ সালের শিক্ষা জরিপ অনুযায়ী শানেরহাট ইউনিয়নের শিক্ষার হার ৩৭.০৭%।
ইউনিয়নটির বিভিন্ন শিক্ষাপ্রতিষ্ঠানের সংখ্যা নিম্নরূপ—
 সরকারি প্রাথমিক বিদ্যালয়: ০৭টি
 বেসরকারি রেজিস্টার্ড প্রাথমিক বিদ্যালয়: ০৫টি
 মাধ্যমিক বালিকা বিদ্যালয়: ১টি
 উচ্চ মাধ্যমিক বিদ্যালয়: ০২টি
 মাদ্রাসা: ১টি

বাজার 
ইউনিয়নটিতে তিনটি বাজার আছে—
 কাউয়াপুকুর বাজার, কাউয়াপুকুর।
 শানেরহাট বাজার, শানেরহাট।
 আমতলা বাজার।

ইউনিয়ন পরিষদ
১০নং শানেরহাট ইউনিয়নের বর্তমান চেয়ারম্যান মোঃ মেজবাহুর রহমান এবং ইউনিয়ন পরিষদের সদস্য-সংখ্যা ১২ জন।

পূর্বতন চেয়ারম্যানবৃন্দ
শানেরহাট ইউনিয়নের পূর্বতন চেয়ারম্যানবৃন্দের তালিকা নিম্নরূপ—

তথ্যসূত্র 

পীরগঞ্জ (রংপুর) উপজেলার ইউনিয়ন
সুলতান আহমেদ (দ্ব্যর্থতা নিরসন)

সুলতান আহমেদ (বীর বিক্রম), বীর বিক্রম খেতাবপ্রাপ্ত মুক্তিযোদ্ধা।
 সুলতান আহমেদ (রিয়ার এডমিরাল), বাংলাদেশ নৌবাহিনীর চতুর্থ প্রধান ছিলেন।
 সুলতান আহমেদ - ভারতীয় প্রতিমন্ত্রী।
 সুলতান আহমেদ - ওমানী ক্রিকেটার।
 সুলতান আহমেদ - বাংলাদেশের রাজনীতিবিদ ও সাবেক মন্ত্রী।
সুলতান আহমেদ (ক্রিকেটার)

সুলতান আহমেদ (জন্ম: ১৮ জুন, ১৯৭৭) করাচিতে জন্মগ্রহণকারী পাকিস্তানি বংশোদ্ভূত ওমানের আন্তর্জাতিক ক্রিকেটার। ওমান ক্রিকেট দলের অন্যতম সদস্য তিনি। বর্তমানে দলের অধিনায়কের দায়িত্ব পালন করছেন। দলে তিনি মূলতঃ ডানহাতি ব্যাটসম্যান হিসেবে খেলছেন। পাশাপাশি ডানহাতে মিডিয়াম ফাস্ট বোলিং করে থাকেন।

খেলোয়াড়ী জীবন 
২০০৫ সালের আইসিসি ট্রফিতে অনেকগুলো খেলায় ব্যাটসম্যান হিসেবে অংশ নেন। পাশাপাশি করাচির বিভিন্ন দলের পক্ষে প্রথম-শ্রেণীর ক্রিকেটসহ লিস্ট এ ক্রিকেট খেলেছেন। ২০১৬ সালের আইসিসি টি২০ বিশ্বকাপে ওমান দলকে কৃতিত্বের সাথে বাছাইপর্ব থেকে উত্তোরণ ঘটান।

২৫ জুলাই, ২০১৫ তারিখে আইসিসি বিশ্ব টুয়েন্টি২০ বাছাইপর্ব প্রতিযোগিতায় আফগানিস্তানের বিপক্ষে টুয়েন্টি২০ আন্তর্জাতিকে অংশ নেয়ার মাধ্যমে তার অভিষেক ঘটে। ১৩ ফেব্রুয়ারি, ২০১৬ তারিখে আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্যে ওমান ক্রিকেট বোর্ড কর্তৃপক্ষ তাকে অধিনায়কত্ব করে ওমান দলের ১৫ সদস্যের তালিকা প্রকাশ করে।

তথ্যসূত্র

আরও দেখুন 
 দিলীপ মেন্ডিস
 ওমান জাতীয় ক্রিকেট দল
 ২০১৬ আইসিসি বিশ্ব টুয়েন্টি২০

ওমানি ক্রিকেটার
১৯৭৭-এ জন্ম
জীবিত ব্যক্তি
ওমানি উইকেট-রক্ষক
করাচি ব্লুজের ক্রিকেটার
করাচি হোয়াইটসের ক্রিকেটার
করাচি থেকে আগত ক্রিকেটার
ওমানের টুয়েন্টি২০ আন্তর্জাতিক ক্রিকেটার
ওমানে পাকিস্তানি অভিবাসনকারী
পাকিস্তানি ক্রিকেটার
উইকেট-রক্ষক
বাংলাদেশ সেনাবাহিনী আন্তর্জাতিক বিজ্ঞান ও প্রযুক্তি বিশ্ববিদ্যালয়, কুমিল্লা

বাংলাদেশ আর্মি ইন্টারন্যাশনাল ইউনিভার্সিটি অব সায়েন্স এন্ড টেকনোলজি (বিএআইইউএসটি), কুমিল্লা বাংলাদেশ সেনাবাহিনী কর্তৃক পরিচালিত একটি বেসরকারি বিশ্ববিদ্যালয়। এটি কুমিল্লার ময়নামতি সেনানিবাসে অবস্থিত।

অনুষদ 
সকল বিভাগে ৪ বছর মেয়াদী আন্ডারগ্র্যাজুয়েট বি.এসসি. প্রকৌশল কোর্স এবং বি.এ.(অনার্স) কোর্স  চালু রয়েছে:

 কম্পিউটার ও ইলেকট্রিক্যাল প্রকৌশল অনুষদ - ১. ইলেকট্রিক্যাল ও ইলেকট্রনিকস ইঞ্জিনিয়ারিং এ বিএসসি (সম্মান) ২.কম্পিউটার সায়েন্স ও ইঞ্জিনিয়ারিং এ বিএসসি (সম্মান)।
 পুরকৌশল অনুষদ - সিভিল ইঞ্জিনিয়ারিং এ বিএসসি(সম্মান)
 ব্যবসা স্কুল - ব্যবসা প্রশাসনে স্নাতক (সম্মান)
 বিজ্ঞান ও মানবিক অনুষদ - ১. ইংরেজি বিভাগের অধীনে ইংরেজি তে স্নাতক (সম্মান) ২. আইন বিভাগের অধীনে এলএল.বি (সম্মান)।

অবস্থান 

প্রতিষ্ঠাকালে বিশ্ববিদ্যালয়টি কুমিল্লা থেকে পশ্চিমে ময়নামতি সেনানিবাসের শহীদ মোস্তফা কামাল গেটে ঢাকা-চট্টগ্রাম মহাসড়কে নির্মিত আন্ডারপাশের দুইপাশে অবস্থিত ছিল। পরবর্তীতে সেনানিবাসের বাইরে সৈয়দপুর নামক স্থানে স্থায়ী ক্যাম্পাসে বিশ্ববিদ্যালয়টি স্থানান্তরিত হয়।

আরও দেখুন
 সরকারি বিশ্ববিদ্যালয়
 বেসরকারি বিশ্ববিদ্যালয়
 জাতীয় বিশ্ববিদ্যালয়

তথ্যসূত্র

বহিঃসংযোগ 
  
 বাংলাদেশ আর্মি ইউনিভার্সিটি অব সায়েন্স এন্ড টেকনোলজি, সৈয়দপুর 
  বাংলাদেশ আর্মি ইউনিভার্সিটি অব ইঞ্জিনিয়ারিং এন্ড টেকনোলজি, কাদিরাবাদ 

বাংলাদেশ সেনাবাহিনীর শিক্ষাপ্রতিষ্ঠান
বাংলাদেশের বেসরকারি বিশ্ববিদ্যালয়
২০১৫-এ প্রতিষ্ঠিত শিক্ষাপ্রতিষ্ঠান
বাংলাদেশের বিজ্ঞান ও প্রযুক্তি বিশ্ববিদ্যালয়
২০১৫-এ বাংলাদেশে প্রতিষ্ঠিত
কুমিল্লা জেলার বিশ্ববিদ্যালয়
কুমিল্লা সেনানিবাস
জনি লিভার

জনি লিভার (জন্ম:১৪ আগস্ট ১৯৫৭) হলেন একজন ভারতীয় চলচ্চিত্র অভিনেতা যিনি হিন্দি চলচ্চিত্রে কৌতুক অভিনেতা হিসাবে বেশি পরিচিত।  লিভার ভারতে প্রথম স্ট্যান্ড আপ কমেডিয়ান হিসাবে পারফম করেন। লিভার ফিল্মফেয়ার শ্রেষ্ঠ কমেডিয়ান পুরস্কারের জন্য তের বার মনোনীত হন এবং দিওয়ানা মাস্তানা (১৯৯৭) ও দুলহে রাজা (১৯৯৮) চলচ্চিত্রে অভিনয়ের জন্য দুবার ফিল্মফেয়ার পুরস্কার অর্জন করে। তিনি ১৯৮৪ সালে চলচ্চিত্রে কাজ শুরু করেন এবং এ যাবত ১০০ এর বেশি চলচ্চিত্রে অভিনয় করেছেন।

প্রাথমিক জীবন

ব্যক্তিগত জীবন 
জনি লিভার সুজাতাকে বিয়ে করেন। তাদের ২ সন্তান রয়েছে। ১ মেয়ে জ্যামি লিভারও একজন স্ট্যান্ডআপ কমেডিয়ান এবং ১ ছেলের নাম জেসি।

লিভার একজন খ্রিষ্টান ধর্মের অনুসারী। এ সম্পর্কে তিনি বলেন: 
এটা ঈশ্বরের ইচ্ছা ছিল। আমি সর্বদা একজন ধার্মিক ব্যক্তি ছিলাম, তবে একটি ঘটনা আমার জীবনকে বদলে দেয়। আমার ছেলে ক্যান্সারে আক্রান্ত ছিল। আমি অসহায় হয়ে ঈশ্বরের কাছে সাহায্য প্রার্থনা করেছিলাম। আমি চলচ্চিত্রে কাজ বন্ধ করে দিয়েছি এবং তাঁর জন্য প্রার্থনা করার জন্য আমার সমস্ত সময় ব্যয় করেছি। দশ দিন পরে, যখন তাকে একটি পরীক্ষার জন্য নেওয়া হয়েছিল, তখন ক্যান্সার অদৃশ্য হয়ে যাওয়ার কারণে চিকিৎসকরা অবাক হয়েছিলেন। এটা আমার জন্য একটি নতুন জীবনের শুরু ছিল।

চলচ্চিত্র

অভিনেতা হিসাবে

সঙ্গীতশিল্পী হিসাবে

পুরস্কার 

|-
| ১৯৯৭
| রাজা হিন্দুস্থানী
| স্টার স্ক্রীণ শ্রেষ্ঠ কৌতুক অভিনেতা পুরস্কার
| 
|-
| ১৯৯৮
| দিওয়ানা মাস্তানা
| rowspan="2"|ফিল্মফেয়ার শ্রেষ্ঠ কৌতুক অভিনেতা পুরস্কার
| 
|-
| ১৯৯৯
| দুলহে রাজা
| 
|-
| ২০০২
| লাভকে লিয়ে কুচবি করেগা
| শ্রেষ্ঠ কৌতুক অভিনেতার জন্য জি সিনে পুরস্কার
| 
|}

আরও দেখুন 
 ভারতীয় কৌতুক অভিনেতাদের তালিকা
 স্ট্যান্ড আপ কমেডিয়ানদের তালিকা
 জনি আলা রে

তথ্যসূত্র

বহিঃসংযোগ 

 

ভারতীয় চলচ্চিত্র অভিনেতা
হিন্দি চলচ্চিত্র অভিনেতা
ভারতীয় জনসমক্ষে কৌতুক পরিবেশন শিল্পী
১৯৫৭-এ জন্ম
জীবিত ব্যক্তি
ভারতীয় খ্রিস্টান
অন্ধ্রপ্রদেশের অভিনেতা
ভারতীয় কৌতুকাভিনয়শিল্পী
তেলুগু ব্যক্তি
শ্রেষ্ঠ কৌতুকাভিনয়শিল্পী বিভাগে ফিল্মফেয়ার পুরস্কার বিজয়ী
শ্রেষ্ঠ কৌতুকাভিনয়শিল্পী বিভাগে জি সিনে পুরস্কার বিজয়ী
শ্রেষ্ঠ কৌতুকাভিনয়শিল্পী বিভাগে স্ক্রিন পুরস্কার বিজয়ী
প্রকাশম জেলার ব্যক্তি
২০১৬ আইসিসি বিশ্ব টুয়েন্টি২০ প্রস্তুতিমূলক খেলা

২০১৬ সালের আইসিসি বিশ্ব টুয়েন্টি২০ প্রতিযোগিতা উপলক্ষে সর্বমোট ১৮টি প্রস্তুতিমূলক খেলা অনুষ্ঠিত হয়। অংশগ্রহণকারী সকল দল ৪ থেকে ১৮ মার্চের মধ্যে এ খেলাগুলোয় প্রতিদ্বন্দ্বিতা করে।

তথ্যসূত্র 

 

২০১৬ আইসিসি বিশ্ব টুয়েন্টি২০
২০১৬-এ ভারতীয় ক্রিকেট
ফটকি নদী

ফটকি নদী  বাংলাদেশের দক্ষিণ-পশ্চিমাঞ্চলের মাগুরা ও  ঝিনাইদহ জেলার একটি নদী।  নদীটির দৈর্ঘ্য ৪৯ কিলোমিটার, গড় প্রস্থ ৩৫ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ফটকি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৫।

প্রবাহ
ফটকি নদীটি মাগুরা জেলার মাগুরা সদর উপজেলার হাজরাপুর ইউনিয়ন এলাকায় প্রবহমান নবগঙ্গা নদী হতে উৎপত্তি লাভ করেছে। অতঃপর এই নদীর জলধারা একই জেলার শালিখা উপজেলার গঙ্গারামপুর বুনাগাতি  ইউনিয়ন 
সদর উপজেলার কুল্লিয়া কুচিয়ামোড়া হয় আড়পাড়া পর্যন্ত প্রবাহিত হয়ে চিত্রা নদীতে নিপতিত হয়েছে। বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটির ভাটি অঞ্চল জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

মাগুরা জেলার নদী
ঝিনাইদহ জেলার নদী
মাগুরা সদর উপজেলা
ঝিনাইদহ সদর উপজেলা
শালিখা উপজেলা
বগী নদী

বগী নদী  বাংলাদেশের দক্ষিণ-পশ্চিমাঞ্চলের বাগেরহাট জেলার একটি নদী।  নদীটির দৈর্ঘ্য ৪ কিলোমিটার, গড় প্রস্থ ১২০ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক বগী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ৫৬।

প্রবাহ
বগী নদীটি বাগেরহাট জেলার শরণখোলা উপজেলার শরণখোলা রেঞ্জ ইউনিয়ন এলাকায় প্রবহমান ভোলা নদী হতে উৎপত্তি লাভ করেছে। অতঃপর এই নদীর জলধারা একই জেলার একই উপজেলায় প্রবাহিত হয়ে বলেশ্বর নদীতে নিপতিত হয়েছে। নদীতে সারাবছর পানিপ্রবাহ পরিদৃষ্ট হয় এবং ছোটবড় নৌযান চলাচল করে। তবে বর্ষাকালে নদীটিতে স্বাভাবিকের চেয়ে পানির প্রবাহ অধিক মাত্রায় বৃদ্ধি পায়। এ সময় নদীর তীরবর্তী অঞ্চল বন্যার পানিতে প্লাবিত হয়। নদীটি জোয়ার ভাটার প্রভাবে প্রভাবিত।

আরও দেখুন 
 বাংলাদেশের নদীর তালিকা

তথ্যসূত্র

 

বাগেরহাট জেলার নদী
শরণখোলা উপজেলা